شه‌فه‌ق نيوز/ باڵيۆزخانه‌ى ئه‌مريكا له‌ به‌غدا، ئاشكراى ئه‌وه‌ كرد مامڵه‌ وه‌ل حكومه‌ت وه‌ختى عراق ئه‌كا ك محه‌مه‌د ته‌وفيق عه‌لاوى ئه‌را دامه‌زراننى راسپارياس.
باڵيۆزخانه‌گه‌ له‌ به‌ياننامه‌يگ وت: بارودوخ ئيسه‌ له‌ عراق و ناوچه‌گه‌ وجوود حكومه‌تيگ پاك و سه‌روه‌خوه‌ى ئه‌خوازێد له‌عراق پابه‌ند بدێ وه‌ پڕه‌وكردن هه‌وه‌جه‌يل ملله‌ت عراقى.
به‌ياننامه‌گه‌ هه‌ميش وت: كانديدكردن عه‌لاوى جوور سه‌رۆك وه‌زيره‌يل تازه‌ ئه‌را عراق، بايه‌سه‌ چه‌وديرى بكريه‌ێد وه‌ هه‌وڵه‌يل راسكانى له‌وه‌ر خاتر زه‌مانه‌تكردن مه‌سه‌له‌ى جيوه‌جيكردن ئى ئامانجه‌و يه‌يش ده‌رخست ك وڵاته‌يل يه‌كگرتگ مه‌سه‌له‌ى ئاسايش عراق وه‌ كاريگ زينگ زانێد و كاريش وه‌ل حكومه‌ت تازه‌ ئه‌كا دوياى دامه‌زرانن ئه‌را سه‌قامگيرى وڵاته‌گه‌.
